钦定古今图书集成/明伦汇编/氏族典/第367卷 > 《廖用贤尚友录》 > 谭胜
## 钦定古今图书集成/明伦汇编/氏族典/第367卷 > 《廖用贤尚友录》 > 谭胜

按《万姓统谱》：“胜，滁州人。乙未年从军克和州，六月渡
江，克采石、太平，丙申年，克广德，丁酉年，克长兴，戊戌
年，克婺州，选充小旗。癸卯年，攻鄱阳湖，征湖广，甲辰
年，克武昌、潭州、常德、辰州，回守岳州。乙巳年，克泰州，
丙午年，克高邮，四月，克取淮安，充总旗守卫。吴元年，
克山东、益都，洪武元年二月守乐安州，四月充百户。”
七月实授乐安州百户。九月改调燕山左卫，授流官
职事。洪武二年五月调守永平，招谕周右丞、王院使
等官。洪武三年钦授“世袭敕。”洪武五年征进沙漠。洪
武八年除大兴右卫副千户。洪武九年钦授流官诰
命。洪武十年授世袭为洗改换给世袭诰命。洪武十
一年钦改燕山右护卫右所。因父年老，致政便养。子
渊袭。